Omapäistä arkeilua: Väri, värimpi, värin
Nautin siitä, kun olohuoneen värit muuttuvat melkein salaa ja vaivihkaa. Nyt on oranssi tullut jo mukaan pienessä määrin. Odottelen syksyn etenemistä verhojen vaihtamisen kanssa. Jonakin päivänä se vain yhtäkkiä tuntuu siltä, että on aika vaihtaa nallekapat pitkiin Jaffoihin. Silloin riittää vain maininta ja barista-talonmies-autonkuljettaja-yleismies-kokki-leipuri-pehtoori hoitaa verhojen silittämisen ja ripustamisen. Jaffat on yleensä kahdesti vuodessa ikkunassa - jouluverhojen jälkeen ennen kesäverhoja ja kesäverhojen jälkeen ennen jouluverhoja.
Mustavalkoisissa kodeissa on kiva käydä ja mustavalkoisia katalogeja on hauska selailla, mutta käyminen ja selailu riittää. En viihtyisi kovin pitkään täysin mustavalkoisessa ympäristössä. Rakastan ja tarvitsen värejä. Voin nousta niiden puolesta barrikadeille, jos on tarvis.
Lähettänyt Arkeilija klo 9.06